Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 299

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga részei: — szakmai ismeretek, — munkatervezés. Az írásbeli vizsga tartalma: A Szakmai ismeretek tantárgy vizsgája az alábbi területek egy-egy megoldandó kérdését tartalmazza: — anyagismeret, — szakismeret, — munka- és környezetvédelem. A Szakmai ismeretek vizsga lebonyolítható tesztlapokkal is. Ez esetben minden területről hat-hat feladatot kell megoldani. A Munkatervezés tantárgy vizsgája az alábbiakat tartalmazza: — műszaki rajzok, táblázatok és szabványok ismerete, alkalmazása, — egy megmunkálási folyamat technológiai sorrendjének leírása, — szakmai számítások (kerület, terület, térfogat, tömeg, gyártási idő, munkaidő, bér- és anyagköltség számítása). Az írásbeli vizsga értékelése: Az írásbeli értékelése a vizsgafeladat alapján, a Bizottság által elkészített pontozólapon történik. A vizsgarész ismétlésére, illetve a vizsga további menetére az MKIK Vizsgaszabályzat a mérvadó. Megfelelt minősítést kap a mesterjelölt, ha az írásbeli feladatot 70% felett teljesítette. B) Szóbeli vizsga A szóbeli vizsga kérdéscsoportjai: — szakmai ismeretek, — anyagismeret, — munkavédelmi ismeretek. A szóbeli vizsga tartalma: Anyagismeret témakörből tudja jellemezni: — a megszilárdult üveg fizikai, kémiai, optikai, elektromos és vegyi tulajdonságait, — a táblaüvegekben ébredő (anyaguktól vagy összetételüktől függő vagy a gyártásból adódó) feszültségeket, — az üvegtáblák hibáit (törési vagy finomsági hiba, durva karc, repedés, hullámosság, ér, hólyag, szemcse, kő, színes foltosodás, szivárványosság, vakultság, kristályosodás és görbeség), 2001/117. szám — a síküvegek minőség szerinti osztályozását (I. osztályú: Cs jelű, II. osztályú: E jelű, III. osztályú: S jelű) és megengedett hibáit, — a biztonsági ragasztott (triplex) vagy edzett üvegek tulajdonságait, alkalmazási területüket, — a hőszigetelő (termopán és termolux) üvegek tulajdonságait, valamint gyártási folyamatukat, — a segédanyagokat és azok felhasználási területét, — a tömítő- és szigetelőanyagok (üvegező tapaszok) kötő- és töltőanyagait, fajtáit, tulajdonságait, készítésük módját és a velük szemben támasztott követelményeket, — a savak, lúgok, sók tulajdonságait és előállításukat, — a víz és a por hatását az üvegre, — a nyersolaj és az olajszármazékok tapaszra gyakorolt hatását, — a ragasztó-, oldó- és lemosóanyagok tulajdonságait, felhasználási területét, tűzveszélyességi osztályba sorolását, tárolási és felhasználási előírásait, valamint a vonatkozó környezetvédelmi előírásokat. Szakismeret témakörből: — tudja csoportosítani és jellemezni a szakterületen használatos szerszámokat, — tudja jellemezni a megmunkálási folyamatokat, — tudja használni a táblázatokat, szabványokat, tudja a műszaki dokumentációkat olvasni, — tudjon szakmai számításokat végezni (kerület, terület, térfogat, tömeg, gyártási idő, munkaidő, bér- és anyagköltség számítása). Munkavédelem témakörből: — műhely tartozékainak (mosdó, öltöző, WC, irodafülke, raktár stb.) létesítésével összefüggő előírások végrehajtása, — műhely részei és belső felszerelései, közlekedő biztonsági utak létesítése, — a munkahelyekre vonatkozó általános előírások betartása, — a munkahely megfelelő kialakítása, helyes anyagtárolás, közlekedési utak biztosítása, — a saját, továbbá a környezetben dolgozó munkatársak balesetvédelmének biztosítása, — a különböző technológiák, munkafolyamatok végzése során, a vonatkozó speciális biztonsági előírások ismerete és alkalmazása (védőfelszerelések használata, segítőmunkatárs feladatainak ellátása stb.), — munkahelyi baleset bekövetkezésekor a szükséges rendkívüli intézkedések végrehajtása (a balesetet kiváltó ok azonnali megszüntetése, elsősegélynyújtás biztosítása, a munkahelyi vezető, illetve a segélynyújtó szolgálat értesítése), — közreműködés a baleset kivizsgálásában (jegyzőkönyv elkészítésénél a szükséges információk szolgáltatása stb.), — a munkahelyre vonatkozó általános és speciális tűzvédelmi előírások betartása, — a tűzvédelmi berendezések (tűzjelzők, tűzoltó készülékek, tűzvízcsapok) elhelyezésének ismerete, — a készenlétbe helyezett kézi (valamint az esetleg telepített önműködő) tűzoltó készülékek működésének és használatának ismerete, — a menekülési útvonalak rendben tartása, a munkahelyek — tűz esetén történő — elhagyására vonatkozó előírások ismerete, — a munkavégzés során alkalmazott anyagok tárolására, szállítására, felhasználására vonatkozó tűzvédelmi és munkavédelmi előírások betartása, — a tűz- és robbanásveszélyes anyagok felhasználásával járó tevékenységre vonatkozó tűzvédelmi és munkavédelmi előírások betartása, — a gépek és villamos berendezések elhelyezésére és használatára vonatkozó érintésvédelmi szabályok ismerete és végrehajtása, — a munkahelyekre vonatkozó környezetvédelmi rendelkezések ismerete és betartása (a levegőszennyezés csökkentése porelszívás alkalmazásával stb.), — a technológiai folyamatok során keletkezett hulladékok kezelésére, tárolására vonatkozó biztonsági előírások betartása. A mesterjelölt minden tantárgyból húzott tétel alapján ad feleletet. A válaszadáshoz szükséges felkészülés időtartama legfeljebb 40 perc lehet. Egy-egy mesterjelölt vizsgáztatására témánként minimum 8, maximum 15 percet lehet fordítani. A mesterjelöltnek önállóan kell felelnie, csak elakadás, vagy a kérdés pontosítása esetén adható részére kisebb útbaigazítás. Válaszolás közben a mesterjelölt gondolatmenetét nem szabad megszakítani. A válasz kifejtése után a témához kapcsolódó kérdést bármely vizsgabizottsági tag feltehet. Ha az elhangzott válaszokból megállapítható, hogy a mesterjelölt a téma anyagával tisztában van, akkor az elnök félbeszakíthatja a válaszadást. A vizsga eredményét a bizottság „megfelelt” vagy „nem felelt meg” minősítéssel állapítja meg. A jelölt „megfelelt”, ha a vizsgabizottság egyszerű többséggel elfogadja feleletét. Sikertelen szóbeli vizsga esetén a szóbeli vizsgát teljes egészében meg kell ismételni.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes